Publication: Magyar Közlöny
Issue: MK-2001-140 (Year: 2001, Number: 140)
Era: 1990-2004
Section: kell érteni, a tv. módosításáról rendelkező 1997. évi L. törvény 69. §-ának (6) bekezdésében foglaltak figyelembevételével.
Paragraph Index: 62

(6) A halasztott vámfizetési jogosultságot csak abban az esetben kell igazolni az engedély — vagy annak másolata — bemutatásával, ha arra a vámhivatal az áru/vámáru fuvarozóját (szállítóját, a vámkezelést kérőt) felszólítja. Azt, hogy a továbbítani kért vámáru a halasztott vámfizetési jogosultsággal rendelkező saját vámáruja, az adásvételről szóló, az általa megkötött külkereskedelmi szerződéssel vagy a nevére kiállított számlával, nemzetközi fuvarlevéllel vagy olyan származási bizonyítvánnyal kell igazolni, amelyen címzettként feltüntették. Amennyiben a fenti okmányokban a halasztott vámfizetési engedéllyel rendelkező neve és címe nem szerepel, az árutovábbításkor vámbiztosítékként a halasztott vámfizetési engedély nem fogadható el. A tv. 9. §-a (1) bekezdése h) pontjának alkalmazásánál a vámáru a halasztott vámfizetéshez nyújtott garancia alapján — jövedéki termék esetén annak mértékéig — tekintendő biztosítottnak.

Source: https://magyarkozlony.hu/hivatalos-lapok/e3002a23f7547f76286c70a3813a3fe2b43d3c55/dokumentumok/d95841684c5f954c9ea937774d45a3a3a8b64826/letoltes